2.  ลักษณะการประกอบธุรกิจ

    1.  ประวัติความเป็นมา

บริษัท สมิติเวช จำกัด (มหาชน) ก่อตั้งโดยกลุ่มนักธุรกิจและกลุ่มแพทย์ จดทะเบียนเป็นบริษัทจำกัด
ในนามของ “บริษัท สุขุมวิทเวชกิจ จำกัด” เมื่อวันที่ 28 ธันวาคม 2519 มีทุนจดทะเบียน 20
ล้านบาท และมีสำนักงานใหญ่ตั้งอยู่ที่ 133 สุขุมวิท 49 (ซอยกลาง) แขวงคลองตันเหนือ เขตวัฒนา
กรุงเทพฯ 10110 บริษัทฯ ได้ก่อสร้าง “โรงพยาบาล
สมิติเวช” และเปิดให้บริการเมื่อวันที่ 4 มิถุนายน 2522
ได้รับการไว้วางใจจากผู้มาใช้บริการทั้งในประเทศและต่างประเทศเป็นจำนวนมากตลอดมา บริษัทฯ
ขยายกิจการอย่างต่อเนื่อง
ได้ก่อสร้างอาคารและจัดหาเครื่องมือและอุปกรณ์การแพทย์เพิ่มเติมมาเป็นลำดับ

บริษัทฯ ได้นำหลักทรัพย์ของบริษัทฯ “SVH” เข้าจดทะเบียนในตลาดหลักทรัพย์แห่งประเทศไทยเมื่อปี
2532 และเมื่อ 11 พฤษภาคม 2535 ได้เปลี่ยนชื่อเป็น บริษัท สมิติเวช จำกัด
จากนั้นได้แปรสภาพเป็นบริษัทมหาชน เมื่อ 25 มกราคม 2536

ในปี 2536 บริษัทฯ ได้ดำเนินการก่อสร้างโรงพยาบาลแห่งที่สอง ชื่อ “โรงพยาบาลสมิติเวช
ศรีนครินทร์” และเปิดให้บริการเมื่อวันที่ 20 มิถุนายน 2540 ตั้งอยู่ที่ 488 ถนนศรีนครินทร์
แขวงสวนหลวง เขตสวนหลวง กรุงเทพมหานคร

บริษัทฯ มีการเปลี่ยนแปลงผู้ถือหุ้นรายใหญ่และฝ่ายบริหารในปี 2543
และได้พัฒนาการดำเนินงานของบริษัทฯ โดยมุ่งเน้นการเพิ่มประสิทธิภาพธุรกิจหลักของบริษัท (Core
Business) คงความเป็นเอกลักษณ์ เสริมสร้างจุดเด่น พัฒนาการบริการใหม่ (New Products)
อย่างต่อเนื่องรวมทั้งการปรับปรุงระบบการบริหารจัดการและระบบงานสนับสนุน (Back Office)
ต่างๆ
ตลอดจนให้การฝึกอบรมและพัฒนาบุคลากรเพื่อให้สามารถให้บริการแก่ผู้มาใช้บริการอย่างมีคุณภาพ

ต่อมาบริษัทฯ ได้ปรับหรือ Re-Focus แผนการดำเนินงานของโรงพยาบาลสมิติเวช ศรีนครินทร์ใหม่
โดยมีเป้าหมายจะขยายการบริการให้ผู้ป่วยเด็กอย่างครบวงจรในระดับตติยภูมิ (Tertiary Care)
และเพื่อเป็นศูนย์ส่งเสริมสุขภาพและพัฒนาเด็กแรกเกิดจนถึงเติบใหญ่ ภายใต้หลักการว่า
“โรงพยาบาลของเด็กๆ และครอบครัว” โดยได้ดำเนินการเปิดศูนย์บริการเฉพาะทางต่อเนื่อง
เมื่อวันที่ 19 กรกฎาคม 2546
บริษัทฯได้รับพระกรุณาธิคุณจากพระเจ้าวรวงศ์เธอพระองค์เจ้าโสมสวลี พระวรราชาทินัดดามาตุ
เสด็จเป็นองค์ประธานเปิดโรงพยาบาลเด็กสมิติเวช ศรีนครินทร์ และเมื่อวันที่ 2 กรกฎาคม 2547
บริษัทฯ ได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี
เสด็จพระราชดำเนินมาทรงเปิดศูนย์การได้ยิน (Hearing Center) ที่โรงพยาบาลเด็กสมิติเวช
ศรีนครินทร์ ยังความปลาบปลื้มปิติและสำนึกในพระมหากรุณาธิคุณของพระองค์ท่านเป็นล้นพ้น

เมื่อวันที่ 18 พฤษภาคม 2543 บริษัทฯ พร้อมด้วยโรงพยาบาลสมิติเวช สุขุมวิท
และโรงพยาบาลสมิติเวช ศรีนครินทร์ ได้รับการรับรองมาตรฐานระบบ ISO 9002 จากบริษัท
Bureau Veritus (Thailand) เมื่อวันที่ 16 ธันวาคม 2546
ได้รับการรับรองกระบวนการคุณภาพโรงพยาบาล จากสถาบันพัฒนาและรับรองคุณภาพโรงพยาบาล
(The Institute of Hospital Quality Improvement & Association (HA –
Thailand)) และเมื่อวันที่ 23 สิงหาคม 2547 โรงพยาบาลสมิติเวช สุขุมวิท ได้รับรางวัล
Prime Minister’s Export Award ประเภทบริการดีเด่นประจำปี 2547 (Most
Recognized Service 2004)

ในส่วนของโครงสร้างเงินทุน บริษัทฯ
ดำเนินการเพิ่มทุนมาเป็นลำดับเพื่อนำมาขยายกิจการของบริษัทฯ
โดยครั้งล่าสุดที่ประชุมวิสามัญผู้ถือหุ้น ครั้งที่ 1 ประจำปี 2544 เมื่อวันที่ 27 พฤศจิกายน 2544
ได้มีมติให้บริษัทฯ ดำเนินการเพิ่มทุนจากเดิม 600 ล้านบาท โดยออกหุ้นสามัญเพิ่มทุน 40 ล้านหุ้น
มูลค่าที่ตราไว้หุ้นละ 10 บาท รวม 400 ล้านบาท โดยจำหน่ายในราคาหุ้นละ 8 บาท ทำให้บริษัทฯ
มีทุนจดทะเบียนทั้งสิ้น 1,000 ล้านบาท ซึ่งบริษัทฯ ได้จดทะเบียนเพิ่มทุนชำระแล้วเมื่อวันที่ 3
มกราคม 2545

และในการประชุมผู้ถือหุ้นครั้งเดียวกันนี้ ที่ประชุมได้มีมติอนุมัติให้บริษัทฯ
สามารถออกหุ้นกู้ประเภทมีหลักประกัน และ/หรือไม่มีหลักประกัน ภายในวงเงิน 2,000 ล้านบาท
หรือในสกุลเงินอื่นในจำนวนที่เทียบเท่า มีอายุไม่เกิน 10 ปี นับจากวันที่ออกหุ้นกู้
โดยเสนอขายภายในประเทศ และ/หรือต่างประเทศ ให้แก่ประชาชนทั่วไป และ/หรือ
ผู้ลงทุนประเภทสถาบัน และ/หรือ ผู้ลงทุนโดยเฉพาะเจาะจง
ทั้งนี้ได้มอบหมายให้คณะกรรมการบริษัทฯ หรือบุคคลที่ได้รับมอบหมายจากคณะกรรมการบริษัทฯ
มีอำนาจกำหนดเงื่อนไขและรายละเอียดอื่นๆ
อันจำเป็นและสมควรที่เกี่ยวข้องกับการออกและเสนอขายหุ้นกู้
รวมทั้งสามารถออกและเสนอขายหุ้นกู้ทั้งหมดในคราวเดียว หรือหลายคราวก็ได้
ซึ่งคณะกรรมการบริษัทฯ ได้รับนโยบายดังกล่าวไปพิจารณาดำเนินการในโอกาสที่เหมาะสมต่อไป

ในเดือนมิถุนายน 2547 บริษัท กรุงเทพดุสิตเวชการ จำกัด (มหาชน) ซึ่งเป็นผู้ถือหุ้นรายใหญ่
ประกอบธุรกิจโรงพยาบาลเอกชนเช่นกัน ภายใต้ชื่อว่า “โรงพยาบาลกรุงเทพ”
ได้เสนอแผนการปรับโครงสร้างการถือหุ้นและการจัดการต่อบริษัทฯ
โดยมีวัตถุประสงค์เพื่อเพิ่มศักยภาพในการแข่งขันและสร้างความแข็งแกร่งในการให้บริการทางการแพทย์ของกลุ่ม
ซึ่งสามารถลดต้นทุนทางการเงินและต้นทุนการดำเนินงานที่ซ้ำซ้อนกัน
สนับสนุนการใช้ทรัพยากรร่วมกันอย่างมีประสิทธิภาพ
ตลอดจนสนับสนุนให้เกิดการจัดระบบบริหารงานและการจัดการของกลุ่มอย่างมีประสิทธิภาพ
ส่งผลให้เกิดการประหยัดต่อขนาด (Economy of Scale)
รวมทั้งเสริมสร้างให้มีศักยภาพทางการเงินที่แข็งแกร่ง และการเอื้อประโยชน์ร่วมกันในหลายๆ ด้าน
(Synergy) เพื่อเตรียมพร้อมและรองรับนโยบายการออกนอกระบบราชการของโรงพยาบาลรัฐ
และการลงทุนของนักลงทุนต่างชาติในธุรกิจรักษาพยาบาล (Healthcare Sector)
รวมทั้งเป็นการสอดรับกับนโยบายของรัฐบาลในการผลักดันประเทศไทยให้เป็น
“ศูนย์กลางการดูแลสุขภาพของเอเซีย” (Medical Hub of Asia)

นโยบายของแผนการปรับโครงสร้างการถือหุ้นและการจัดการดังกล่าวภายหลังการควบรวมกิจการ
ยังคงให้บริษัทฯ ดำเนินกิจการภายใต้นิติบุคคลเดิม
และโรงพยาบาลแต่ละแห่งยังใช้ชื่อเดิมในการประกอบกิจการ
โดยไม่เปลี่ยนแปลงโครงสร้างการบริหารงานรวมทั้งคณะกรรมการและผู้บริหาร
ไม่มีการโอนย้ายทรัพย์สิน และไม่เปลี่ยนแปลงลักษณะการปฏิบัติงานประจำ
โดยจะเน้นนโยบายในการบริหารงานให้เป็นไปในทิศทางเดียวกัน ทั้งนี้
เว้นแต่การเปลี่ยนแปลงเพื่อประโยชน์ของบริษัทฯ และบริษัท กรุงเทพดุสิตเวชการ จำกัด (มหาชน)
รวมทั้งกิจการในเครือโดยรวม
เพื่อให้เหมาะสมกับภาวะเศรษฐกิจที่เปลี่ยนแปลงไปอย่างมีนัยสำคัญในอนาคต

ตามแผนงานดังกล่าว บริษัท กรุงเทพดุสิตเวชการ จำกัด (มหาชน)
ได้ทำคำเสนอซื้อหลักทรัพย์ทั้งหมด (Tender Offer) จากผู้ถือหุ้นของบริษัทฯ
ภายหลังการดำเนินการส่งผลให้บริษัท กรุงเทพดุสิตเวชการ จำกัด (มหาชน) ถือหุ้นในบริษัทฯ
เท่ากับร้อยละ 92.91 ของทุนจดทะเบียน

เมื่อวันที่ 26 ธันวาคม 2547 โรงพยาบาลสมิติเวช
ได้มีโอกาสร่วมช่วยเหลือผู้ประสบภัยจากคลื่นยักษ์ Tsunami ในหกจังหวัดภาคใต้
โรงพยาบาลได้ส่งแพทย์และบุคลากรไปช่วยปฐมพยาบาลผู้ประสบภัยโดยทันทีและนำผู้ป่วยทั้งชาวไทยและชาวต่างประเทศกลับมารักษาที่โรงพยาบาลสมิติเวช
สุขุมวิท และโรงพยาบาลสมิติเวช ศรีนครินทร์ รวม 280 ราย ต่อมาเมื่อวันที่ 19 กุมภาพันธ์ 2548
สมเด็จพระราชาธิบดีและสมเด็จพระราชินีแห่งประเทศสวีเดน
ทรงเสด็จพระราชดำเนินมาที่โรงพยาบาลสมิติเวช สุขุมวิท เป็นการส่วนพระองค์
เพื่อแสดงความขอบใจและชื่นชมเป็นพิเศษต่อคณะแพทย์และเจ้าหน้าที่ที่ให้การรักษาพยาบาลแก่ผู้ประสบภัยดังกล่าวเป็นอย่างดี
โดยเฉพาะชาวสวีเดนซึ่งมีจำนวน 40% ของจำนวนผู้ประสบภัยดังกล่าว
ยังความปลื้มปิติมาสู่คณะแพทย์ เจ้าหน้าที่และองค์กรเป็นอย่างยิ่ง

วันที่ 6 มิถุนายน 2548 สมเด็จพระเทพรัตนราชสุดา สยามบรมราชกุมารี
ทรงพระกรุณาเสด็จพระราชดำเนินทรงเป็นองค์ประธานในพิธีเปิด “อาคารสมิติเวช”
อาคารหลังใหม่ที่โรงพยาบาลสมิติเวช สุขุมวิท
นำความสิริมงคลและความปลื้มปิติมาสู่องค์กรอีกวาระหนึ่ง และสำนึกในพระมหากรุณาธิคุณเป็นล้นพ้น
สำหรับโรงพยาบาลสมิติเวช ศรีนครินทร์ ได้ปรับปรุงอาคารสถานที่อย่างต่อเนื่อง โดยในปี 2548
ได้ปรับปรุงบริเวณทางเข้าด้านหน้าอาคารเพื่อขยายเป็นแผนกผู้ป่วยนอกสำหรับผู้ใช้บริการเด็กและห้องพักผู้ป่วยในจนแล้วเสร็จเพื่อรองรับปริมาณผู้ใช้บริการที่เพิ่มขึ้นเป็นลำดับ

2.  การประกอบธุรกิจในภาพรวม

บริษัท สมิติเวช จำกัด (มหาชน) ประกอบธุรกิจให้บริการด้านการรักษาพยาบาล
เป็นโรงพยาบาลเอกชน ให้บริการแก่ประชาชนทั่วไประดับตติยภูมิ (Tertiary Care) ภายใต้ชื่อ
โรงพยาบาลสมิติเวช สุขุมวิท ขนาด 275 เตียง และโรงพยาบาลสมิติเวช ศรีนครินทร์ ขนาด 400
เตียง มีคณะแพทย์ผู้เชี่ยวชาญครบทุกสาขา
พร้อมทั้งอุปกรณ์การแพทย์และการวินิจฉัยโรคที่ทันสมัยครบวงจร
เปิดให้บริการแก่ผู้ป่วยนอกและผู้ป่วยในตลอด 24 ชั่วโมง

3.  การลงทุนในบริษัทย่อยและบริษัทร่วม

(1) บริษัท เออร์วิ่ง เชอริเดน เอส อี จำกัด

ที่ตั้งสำนักงาน : 488 ถนนศรีนครินทร์

แขวงสวนหลวง เขตสวนหลวง

กรุงเทพฯ 10250

โทรศัพท์ : 0-2378-9237

โทรสาร : 0-2731-7554

ประกอบกิจการ : บริหารและจัดการทรัพย์สินที่เกี่ยวข้องกับธุรกิจรักษาพยาบาล

ทุนจดทะเบียน : 100,000 บาท ประกอบด้วยหุ้นสามัญ 10,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : 9,500 หุ้น คิดเป็นร้อยละ 95 ของทุนจดทะเบียน

(2) บริษัท เฟิสท์ เฮ็ลธ ฟู้ด จำกัด

ที่ตั้งสำนักงาน : 488 ถนนศรีนครินทร์

แขวงสวนหลวง เขตสวนหลวง กรุงเทพฯ 10250

โทรศัพท์ : 0-2378-9237

โทรสาร : 0-2731-7554

ประกอบกิจการ : ภัตตาคารและอาหารสุขภาพ รวมทั้งการบริการ

ด้านสนับสนุนต่างๆ ในธุรกิจรักษาพยาบาล

ทุนจดทะเบียน : 14,000,000 บาท ประกอบด้วยหุ้นสามัญรวม 1,400,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : ถือหุ้น 1,399,988 หุ้น คิดเป็นร้อยละ 99.99 ของทุนจดทะเบียน

(3) บริษัท โซเด็กซ์โซ่ เฮ็ลธแคร์ ซัพพอร์ท เซอร์วิส (ประเทศไทย) จำกัด

ที่ตั้งสำนักงาน : 23/90 อาคารสรชัย ชั้น 22

ซอยสุขุมวิท 63 ถนนสุขุมวิท กรุงเทพฯ 10110

โทรศัพท์ : 0-2714-2637-40

โทรสาร : 0-2714-0788

ประกอบกิจการ : ให้บริการหรือจัดหาบริการเสริมด้านต่างๆ อันเป็นส่วนประกอบ

และ/หรือเพิ่มคุณค่าให้กับกิจการหลักของลูกค้า

ทุนจดทะเบียน : 15,000,000 บาท ประกอบด้วยหุ้นสามัญรวม 150,000 หุ้น

มูลค่าตราไว้หุ้นละ 100 บาท

จำนวนหุ้นที่ถืออยู่ : ถือหุ้นโดยบริษัท เฟิสท์ เฮ็ลธ ฟู้ด จำกัด จำนวน 110,994 หุ้น

คิดเป็นร้อยละ 74 ของทุนจดทะเบียน

(4) บริษัท สมิติเวช ศรีราชา จำกัด

ที่ตั้งสำนักงาน : 8 ซอยแหลมเกตุ ถนนเจิมจอมพล

ต.ศรีราชา อ.ศรีราชา จ.ชลบุรี 20110

โทรศัพท์ : 0-3832-4100, 0-3832-4111

โทรสาร : 0-3832-4963

ประกอบกิจการ : โรงพยาบาลเอกชนขนาด 100 เตียง ในนาม

“โรงพยาบาลสมิติเวช ศรีราชา”

ทุนจดทะเบียน : 187,510,000 บาท ประกอบด้วยหุ้นสามัญ จำนวน 18,751,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : 5,625,000 หุ้น คิดเป็นร้อยละ 30 ของทุนจดทะเบียน

(5) บริษัท โซเด็กซ์โฮ ซัพพอร์ท เซอร์วิส (ประเทศไทย) จำกัด

ที่ตั้งสำนักงาน : 23/90 อาคารสรชัย ชั้น 22

ซอยสุขุมวิท 63 ถนนสุขุมวิท กรุงเทพฯ 10110

โทรศัพท์ : 0-2714-2637-40

โทรสาร : 0-2714-0788

ประกอบกิจการ : ให้บริการหรือจัดหาบริการเสริมด้านต่างๆ อันเป็นส่วนประกอบ

และ/หรือเพิ่มคุณค่าให้กับกิจการหลักของลูกค้า

ทุนจดทะเบียน : 5,000,000 บาท ประกอบด้วยหุ้นสามัญรวม 50,000 หุ้น

มูลค่าตราไว้หุ้นละ 100 บาท

จำนวนหุ้นที่ถืออยู่ : ถือหุ้นโดยบริษัท เฟิสท์ เฮ็ลธ ฟู้ด จำกัด จำนวน 12,998 หุ้น

คิดเป็นร้อยละ 26 ของทุนจดทะเบียน

(6) บริษัท เนชั่นแนล เฮลท์แคร์ ซิสเท็มส์ จำกัด

ที่ตั้งสำนักงาน : 2 ซอยศูนย์วิจัย 7 ถนนเพชรบุรีตัดใหม่

แขวงบางกะปิ เขตห้วยขวาง กรุงเทพฯ 10310

โทรศัพท์ : 0 2717-3933

โทรสาร : 0 2717-3936

ประกอบกิจการ : ให้คำปรึกษาด้านการบริหารงาน ให้บริการห้องทดลอง การตรวจวิเคราะห์

และค้นคว้าเกี่ยวกับยารักษาโรค ให้บริการจัดซื้อสินค้าและอุปกรณ์ รวมทั้ง

ยา เวชภัณฑ์และอุปกรณ์การแพทย์ และอื่นๆ เป็นต้น และบริการประมวลผล

ระบบบัญชี

ทุนจดทะเบียน : 75,000,000 บาท ประกอบด้วยหุ้นสามัญ จำนวน 7,500,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : รวม 1,578,201 หุ้น คิดเป็นร้อยละ 21.04 ของทุนจดทะเบียน

1.  โครงสร้างรายได้

โครงสร้างรายได้ของบริษัทฯ 3 ปีที่ผ่านมา

สำหรับแต่ละปีสิ้นสุด ณ วันที่ 31 ธันวาคม 2548 2547 และ 2546

  หน่วย:ล้านบาท

+------------------------------------+------+----+-----+---+-----+---+
| ผลิตภัณฑ์ / บริการ                     | 2548 |    | 2   |   | 2   |   |
|                                    |      |    | 547 |   | 546 |   |
+------------------------------------+------+----+-----+---+-----+---+
|                                    | ร    | %  | รา  | % | รา  | % |
|                                    | ายได้ |    | ยได้ |   | ยได้ |   |
+------------------------------------+------+----+-----+---+-----+---+
| ค่าบริการคนไข้                        | 2,78 | 97 | 2,  | 8 | 1,  | 9 |
|                                    | 2.84 | .3 | 285 | 8 | 768 | 5 |
| ค่าอาหารและเครื่องดื่ม                  |      |    | .88 | . | .50 | . |
|                                    | -    | -  |     | 9 |     | 7 |
| ส่วนได้เสียในผ                        |      |    | 17  |   | 31  |   |
| ลกำไร (ขาดทุน) ของบริษัทร่วมและบริษัทย่อย | 1.02 | 0  | .19 | 0 | .16 | 1 |
|                                    |      | .1 |     | . |     | . |
| รายได้อื่น                            | 7    |    | 8   | 7 | 13  | 7 |
|                                    | 7.22 | 2  | .52 |   | .00 |   |
| กลับรายการขาดท                      |      | .7 |     | 0 |     | 0 |
| ุนจากการด้อยค่าของที่ดินจากการประเมินราคา | -    |    | 31  | . | 36  | . |
|                                    |      | -  | .89 | 3 | .26 | 7 |
|                                    |      |    |     |   |     |   |
|                                    |      |    | 228 | 1 | -   | 2 |
|                                    |      |    | .05 | . |     | . |
|                                    |      |    |     | 2 |     | 0 |
|                                    |      |    |     |   |     |   |
|                                    |      |    |     | 8 |     | - |
|                                    |      |    |     | . |     |   |
|                                    |      |    |     | 9 |     |   |
+------------------------------------+------+----+-----+---+-----+---+

  2.5 เป้าหมายการดำเนินธุรกิจ

(1) ทิศทางนโยบาย

ในปี 2543 คณะกรรมการบริษัท สมิติเวช จำกัด (มหาชน)
ได้กำหนดทิศทางนโยบายการดำเนินกิจการของบริษัทฯ และต่อมาในปี 2546
คณะกรรมการได้พิจารณาทบทวนและมีมติยืนยันนโยบายเดิมที่ได้กำหนดไว้ดังนี้

วิสัยทัศน์ (VISION)

บริษัทฯ
มีความมุ่งมั่นที่จะเป็นผู้นำของโรงพยาบาลระดับแนวหน้าของประเทศที่มีบริการทางการแพทย์ครบวงจร
ด้วยเทคโนโลยีอันทันสมัย มีระบบการบริหารจัดการที่มีประสิทธิภาพ
โดยบุคลากรที่มีความรู้ความสามารถและจริยธรรม มีการพัฒนาคุณภาพอย่างต่อเนื่อง
เป็นที่ยอมรับและพึงพอใจของผู้รับบริการ แพทย์ บุคลากร ผู้ถือหุ้น และชุมชน

พันธกิจ (MISSION)

เพื่อให้บรรลุถึงวิสัยทัศน์ข้างต้น บริษัทฯ จึงมีนโยบายและแนวทางปฏิบัติดังนี้

-   ให้มีบริการทางการแพทย์ที่มีประสิทธิภาพสูงสุดตามมาตรฐานวิชาชีพแบบครบวงจร
    ในสาขาที่กำหนด

-   ให้บริการที่มีคุณภาพสูงด้วยราคาที่เหมาะสม เพื่อความพึงพอใจสูงสุดของผู้มารับบริการ

-   เป็นศูนย์รวมทางการแพทย์ที่มีประสิทธิภาพ
    ด้วยเทคโนโลยีที่ทันสมัยโดยบุคลากรที่มีความรู้ความสามารถและมีจริยธรรมเพื่อสนองตอบต่อความต้องการของชุมชนในทุกระดับที่กำหนด
    ทั้งในประเทศและต่างประเทศ

-   มีการพัฒนาบุคลากรอย่างต่อเนื่องในทุกสาขา
    เพื่อคงไว้ซึ่งบริการที่มีคุณภาพและบุคลากรที่มีประสิทธิภาพ

คุณค่า (VALUE)

บริษัทฯ ได้กำหนดคุณค่าในการดำเนินกิจการของบริษัทฯ สู่วิสัยทัศน์และพันธกิจดังนี้

-   เพื่อคุณค่าของการดำเนินชีวิตด้วยสุขภาพที่ดีของผู้มารับบริการ
    โดยโรงพยาบาลให้การดูแลสุขภาพอนามัยทั้งทางร่างกายและจิตใจ

-   เคารพ ให้เกียรติ และรักษาความลับของผู้มาใช้บริการ
    โดยคำนึงถึงสิทธิประโยชน์ของผู้มาใช้บริการเป็นสำคัญ

-   ตระหนักถึงความสำคัญและยอมรับในบุคลากรทางการแพทย์ทุกสาขา
    รวมทั้งให้การสนับสนุนในการทำแผนปฏิบัติงานเพื่อการพัฒนาคุณภาพบริการทางการแพทย์อย่างต่อเนื่อง
    เพื่อให้บรรลุตามวัตถุประสงค์ขององค์กร

-   ศึกษาความต้องการของชุมชน
    ทั้งทางด้านการรักษาพยาบาลและสุขภาพอนามัยอันเกี่ยวข้องกับเทคโนโลยี
    และแหล่งที่มาของการให้บริการสาธารณสุข
    โดยนำมากำหนดวางแผนเพื่อให้บริการที่สอดคล้องต่อความต้องการของชุมชน

-   บริษัทฯ ตระหนักถึงหน้าที่ความรับผิดชอบในการจัดให้มีบริการ
    ทั้งทางด้านการรักษาและดูแลสุขภาพที่ดีที่สุด
    โดยการเสนอคุณค่าบริการด้วยบุคลากรที่มีคุณภาพและประสิทธิภาพสูง

(2) เป้าหมายในการดำเนินธุรกิจระยะ 3 ปี (2547 – 2549)

-   พัฒนารูปแบบการให้บริการรักษาพยาบาลใหม่ (New Products) อย่างต่อเนื่อง
    โดยได้ดำเนินการไปแล้วที่โรงพยาบาลสมิติเวช สุขุมวิท และโรงพยาบาลสมิติเวช
    ศรีนครินทร์ได้แก่

  * ศูนย์สุขภาพสตรี (Woman’s Health Center)

  * ศูนย์มะเร็ง (Cancer Center)

  * สถาบันหัวใจ (Heart Institute)

  * สถาบันโรคตับและทางเดินอาหาร (Liver and Digestive Institute)

  * ศูนย์เลสิก (Lasik Center)

  * สถาบันสุขภาพผิวพรรณ (Samitivej Esthetics Institute)

  * ศูนย์สุขภาพ (Wellness Center)

  * ศูนย์โรคภูมิแพ้ (Allergy Center)

  * คลินิกเบาหวานและต่อมไร้ท่อ (Diabetic Clinic)

  * คลินิกระบบทางเดินปัสสาวะและไต (Kidney Clinic)

-   ปรับหรือ Re-Focus การดำเนินงานโรงพยาบาลเด็กสมิติเวช ศรีนครินทร์ ภายใต้ Concept
    ว่า “โรงพยาบาลของเด็กๆ และครอบครัว”
    โดยได้ขยายขอบเขตการให้บริการของศูนย์กุมารเวช
    ให้บริการบำบัดรักษาโรคเฉพาะทางแก่ผู้ป่วยเด็กอย่างต่อเนื่องให้ครบวงจร และเปลี่ยนชื่อ
    Products นี้เป็น “โรงพยาบาลเด็กสมิติเวช
    ศรีนครินทร์” ซึ่งมีศูนย์รักษาโรคเฉพาะทางที่ได้เปิดให้บริการแล้ว ได้แก่

  * ศูนย์เด็กพิเศษ (Special Needs Child Center)

  * ศูนย์การเจริญเติบโต ต่อมไร้ท่อ และเบาหวานในเด็ก (Growth, Endocrine and
  Diabetes Center

  for Children)

  * ศูนย์คุมน้ำหนักเพื่อสุขภาพ (Health and Weight Control Center)

  * ศูนย์ปัญหาการเรียน (Learning Disorder Center)

  * ศูนย์โรคภูมิแพ้ (Allergy Center)

  * ศูนย์ธาลัสซีเมียและโลหิตวิทยา (Thalassemia and Hematology Center)

  * ศูนย์การได้ยิน (Hearing Center)

  * คลินิกโรคหัวใจเด็ก (Pediatric Cardiology Clinic)

  * คลินิกกระตุ้นพัฒนาการเด็ก (Child Development Clinic)

  * คลินิกนอนกรน (Snoring Clinic)

  * คลินิกโรคผิวหนังเด็ก (Pediatric Gastroenterology Clinic)

  * คลินิกผู้ป่วยเด็กทั่วไป (General Pediatric and Well Baby Clinic)

  * คลินิกเวชพันธุกรรมและกลุ่มอาการดาวน์ (Genetics and Down Syndrome Clinic)

  * คลินิกโรคติดเชื้อในเด็ก (Infectious Disease Clinic)

  * คลินิกโรคไต ทางเดินปัสสาวะ อิเลกโทรไลต์ และความดันสูงในเด็ก (Pediatric
  Nephrology Clinic)

  * คลินิกสมองและระบบประสาทในเด็ก (Pediatric Neurology Clinic)

  * คลินิกโรคทางเดินหายใจเด็ก (Pediatric Pulmonary Clinic)

  * คลินิกทารกแรกเกิด ( New Born Clinic)

  * คลินิกโภชนาการและเมตะบอลิก (Nutrition and Metabolic Clinic)

  * คลินิกกุมารศัลยศาสตร์ (Pediatric surgery Clinic)

  * ศูนย์โรคภูมิแพ้นมวัว (Cow Milk Allergy Center)

-   พัฒนารูปแบบการให้บริการอื่นนอกเหนือจากการให้บริการรักษาพยาบาลเพื่อเพิ่มรายได้อื่น
    (Non Patient Revenue)

-   พัฒนาคุณภาพการให้บริการรักษาพยาบาลและด้านอื่นๆให้ได้ตามมาตรฐานสากลอย่างต่อเนื่อง
    (Ongoing Total Quality Management)

-   ปรับปรุงและซ่อมแซมอาคารและสถานที่ของโรงพยาบาลสมิติเวช สุขุมวิท
    อย่างต่อเนื่องทั้งในแผนกผู้ป่วยนอก (Out Patient Department) และห้องพักผู้ป่วยใน
    (In Patient Wards) และก่อสร้างอาคารโรงพยาบาลใหม่อีก 1 หลัง โดยมีบริษัทฯ
    และบริษัทย่อย เป็นเจ้าของอาคารร่วมกัน ซึ่ง Facility
    ใหม่นี้จะจัดให้มีร้านค้าและภัตตาคาร เพื่ออำนวยความสะดวกให้แก่ผู้ใช้บริการอย่างเหมาะสม
    ซึ่งแล้วเสร็จเปิดให้บริการแล้วเมื่อเดือนมิถุนายน 2548 ทั้งนี้เป็นการสนับสนุนให้เกิดรายได้อื่น
    (Non Patient Revenue) ด้วย

-   จัดหาสถานที่จอดรถยนต์ให้โรงพยาบาลสมิติเวช สุขุมวิท เพิ่มเติมอย่างต่อเนื่อง ทั้งนี้บริษัทฯ
    ได้ดำเนินการอย่างเพียงพอแล้วในช่วงปัจจุบัน

-   ปรับปรุงและตกแต่งอาคารและสถานที่ของโรงพยาบาลสมิติเวช ศรีนครินทร์
    เพื่อรองรับการขยายบริการและตอบสนองความต้องการให้ผู้ป่วยเด็กโดยปรับปรุงบริเวณทางเข้าด้านหน้าอาคารและขยายเป็นแผนกผู้ป่วยสำหรับผู้ใช้บริการเด็กเพิ่มขึ้น
    ปรับปรุงแผนกผู้ป่วยนอกและหอพักผู้ป่วยใน
    รวมทั้งร้านค้าเพื่ออำนวยความสะดวกแก่ผู้ใช้บริการซึ่งแล้วเสร็จในปี 2548

-   จัดหาอุปกรณ์การแพทย์
    อุปกรณ์สำนักงานที่ทันสมัยมาใช้งานเพิ่มเติมและทดแทนอุปกรณ์เดิมอย่างต่อเนื่อง

-   พัฒนาบุคลากรทุกสาขาและทุกระดับอย่างต่อเนื่อง
    โดยจัดการฝึกอบรมและสัมมนาให้ความรู้ทางด้านวิชาชีพ ความรู้ที่เกี่ยวข้องกับการปฏิบัติงาน
    เทคโนโลยีใหม่ และความรู้ทั่วไป
    รวมทั้งสนับสนุนการพัฒนาทางวิชาการทางการแพทย์แก่คณะแพทย์ตามโครงการการศึกษาต่อเนื่อง
    (Continuing Medical Education) ของแพทยสภา

-   สร้างสาธารณประโยชน์ให้แก่สังคมอย่างต่อเนื่อง เช่น การให้การสนับสนุน
    และร่วมมือกับองค์กรการกุศลต่างๆ
    การจัดการประชุมวิชาการให้แก่แพทย์และพยาบาลทั่วประเทศ
    รวมทั้งการจัดการบรรยายให้ความรู้ด้านการแพทย์แก่ประชาชนทั่วไป
    และการจัดหน่วยแพทย์เคลื่อนที่ไปให้การรักษาพยาบาลแก่ชุมชนต่างๆ เป็นต้น

-   ร่วมมือกับโรงพยาบาลพันธมิตรในเครือข่ายเพื่อพัฒนาธุรกิจร่วมกันอย่างต่อเนื่อง